Sigval Bergesen
Store norske leksikon,Teknologi og industri,Transport,Sjøfart og skipsindustri,Skipsfartsnæring,Redere og biografier i sjøfarten
Sigval Bergesen var en norsk skipsreder. Han var sønn av skiprederen Sigval Nathanael Bergesen, og startet som kompanjong i farens rederifirma i 1918–1935. Han var meddirektør i København-selskapet A. P. Møller og i Odense Staalskibsværft i 1935–1939.
I 1935 startet Bergesen eget rederi, Sig. Bergesen d.y. & Co. i Stavanger, senere Oslo (se Bergesen d.y.), som han ledet til 1976 og bygde opp til å bli et av verdens største tankrederier.Han var eier og leder av Rosenberg Mekaniske Verksted i Stavanger i 1942–1970, og reorganiserte og utvidet verftet så det kunne bygge skip opp til 160 000 dwt. Han hadde mange tillitsverv innen næringslivet. Blant annet var han formann i Stavanger Rederiforening (1926–1931) og styremedlem i Norges Rederforbund fra 1929.En statue av Bergesen ble avduket i Stavanger i 1982 (utført av Ottar Espeland). Les mer i Store norske leksikon Sigval Bergesen i Norsk biografisk leksikon Bergesen d.y.